
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                                                     Nr. 4c-1/125
                                                     PL-x 178/2017
                        


                                                                                                                               Bucureşti,  09.05.2017
                                                                                   AVIZ

asupra 
proiectului de Lege pentru aprobarea 
Programului carne de porc din fermele româneşti
             În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru aprobarea Programului carne de porc din fermele româneşti, transmis cu adresa nr. PL-x 178 din 18 aprilie 2017, înregistrată sub nr. 4c-1/125 din  19 aprilie  2017. 
Senatul, în calitate de primă Cameră sesizată, a adoptat iniţiativa legislativă în şedinţa din 10 aprilie 2017.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au dezbătut iniţiativa legislativă menţionată mai sus pe parcursul mai multor şedinţe, dezbaterile finalizându-se                                   în şedinţa din  9 mai 2017.

Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa                      nr. 155 din 22 martie 2017 şi punctul de vedere al Guvernului, transmis cu adresa                             nr. 311 din 21 martie 2017, prin care menţionează că susţine adoptarea inițiativei legislative, sub rezerva însușirii propunerilor și observațiilor formulate.
În urma dezbaterilor, membrii Comisiei au hotărât, cu unanimitate de voturi,  avizarea favorabilă a iniţiativei legislative, în forma adoptată de Senat.

În raport cu obiectul şi conţinutul său, iniţiativa legislativă face parte din categoria legilor ordinare.
                        PREŞEDINTE
                                          SECRETAR 
                   Laurențiu NISTOR                                                       Cornel ITU

